
PËR LICENCIMIN E INSTITUCIONIT PRIVAT TË ARSIMIT TË LARTË “SHKOLLA E LARTË “EPOKA””
 
Në mbështetje të nenit 100 të Kushtetutës dhe të neneve 4, pika 2, 43, 44  e 45  të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:

 1. Licencimin e institucionit privat të arsimit të lartë, “Shkolla e Lartë “Epoka””, e cila do ta ushtrojë veprimtarinë në qytetin e Tiranës.
2. Ky institucion privat i arsimit të lartë do të organizohet në dy fakultete:
a) Fakulteti  i  Arkitekturës dhe Inxhinierisë, me programet e studimit, në formën e studimeve me kohë të plotë:
i) Arkitekturë (4 vite akademike);
ii) Inxhinieri ndërtimi (4 vite akademike);
iii) Inxhinieri kompjuterike (4 vite akademike).
b) Fakulteti і Shkencave Ekonomike dhe Administrative, me programet e studimit, në formën e studimeve me kohë të plotë:
 i) Ekonomik (4 vite akademike);
ii) Financë/bankë (4 vite akademike);
iii) Administrim-biznes (4 vite akademike);
iv) Shkenca politike dhe marrëdhënie ndërkombëtare (4 vite akademike).
 3. Institucioni privat і arsimit të lartë, “Shkolla e lartë “Epoka””, do të ofrojë programet e studimeve të ciklit të parë, të cilat do të zgjasin 4 vite, dhe në mbarim të tyre do të lëshohet diploma  “Bachlor”.
 4. Ngarkohet institucioni privat і arsimit të lartë, “Shkolla e lartë “Epoka””, që, për çdo program studimi, të sigurojë, nëpërmjet marrëdhënieve kontraktuale, zhvillimin e disa prej disiplinave kryesore formuese të specialitetit,  pas vitit të parë, nga një personel akademik і huaj, me kualifikimin e nevojshëm.
 5. Institucioni privat і arsimit të lartë, “Shkolla e Lartë “Epoka””, do ta fillojë veprimtarinë mësimore për programet e studimit, të përcaktuara  në pikën 2 të këtij vendimi, pasi të ketë marrë, jo më vonë se tri javë para fillimit të vitit akademik, lejen përkatëse nga Ministri і Arsimit dhe Shkencës.
 Ministri e lëshon lejen pasi vlerëson se institucioni privat і arsimit të lartë ka përmbushur angazhimet e deklaruara, në përputhje me udhëzimin e tij, për këtë qëllim.
 6. Ndryshimet në vendndodhje, plane, forma studimi dhe programe, si dhe në elemente të tjera, të miratuara, bëhen pas miratimit nga Ministria e Arsimit dhe Shkencës. 
 7. Institucioni privat і arsimit të lartë, “Shkolla e lartë “Epoka””, duhet t’і nënshtrohet procesit të akreditimit institucional dhe të programeve të studimit, brenda afateve të përcaktuara në ligjin në fuqi. 
 8. Ngarkohet Ministria e Arsimit dhe Shkencës për kontrollin periodik të ligjshmërisë në institucion dhe për zbatimin e këtij vendimi. 
 Ky vendim hyn në fuqi pas botimit në Fletoren Zyrtare.

